# Cartea Junglei

### De la Wikipedia, enciclopedia liberă

Cartea junglei (1894) este o culegere de povestiri scrise de renumitul autor Rudyard Kipling, în perioada în care a trăit în Vermont. Toate povestirile fuseseră publicate anterior în reviste între anii 1893-4. Cea mai cunoscută parte cuprinde trei povestiri despre aventurile unui „pui de om” abandonat, Mowgli, crescut de lupi în jungla indiană. Probabil, cele mai cunoscute dintre celelalte sunt "Rikki-Tikki-Tavi", povestea unei viteze manguste, şi "Toomai al elefanţilor", povestea unui tânăr îmblânzitor de elefanţi.

A doua Carte a junglei a urmat în 1895.

Cartea junglei este folosită ca o carte motivaţională pentru micii cercetaşi, membrii tineri ai mişcării cercetăşiei. Această utilizare a universului cărţii a fost aprobată de Kipling în urma cererii directe, trimisă scriitorului de Robert Baden Powell, întemeietorul mişcării cercetaşilor.

## [modifică] Povestiri din Cartea Junglei:

Avertisment sinopsis! Urmează detalii despre naraţiune şi/sau deznodământ.
Dacǎ credeţi că acestea v-ar strica plăcerea savurării poveştii, pe care nu o cunoaşteţi încă, ar trebui să evitaţi citirea subcapitolului.

Cartea completă, în engleză, se găseşte on-line pe website-ul oficial al Proiectului Gutenberg [1].

- "Fraţii lui Mowgli": Un băiat este crescut de lupi în jungla indiană cu ajutorul ursului Baloo şi al panterei Bagheera, el trebuind să lupte cu tigrul Shere Khan. Această povestire a apărut publicată şi ca o carte de sine stătătoare.

- "Vânătoarea lui Kaa": Acţiunea se petrece înainte de lupta lui Mowgli cu Shere Khan. Când Mowgli este răpit de maimuţe Baloo şi Bagheera pornesc să îl salveze cu ajutorul lui Kaa, pitonul. Secvenţa "King Louie" din filmul de desene animate din 1967 al lui Disney este o versiune foarte deformată a povestirii.

- "Tigru! Tigru!": Mowgli revine în sat şi este adoptat de Messua şi de soţul ei, care cred că este fiul lor Nathoo, pe care îl pierduseră cu mult timp în urmă. Dar Mowgli nu se adaptează la modul de viaţă al oamenilor şi Shere Khan tot mai doreşte să îl ucidă. Titlul povestirii a fost luat din poezia "Tigrul" de William Blake.

- "Foca albă": Kotick, o rară focă cu blana albă caută un nou loc, unde ea şi ai ei să nu fie vânaţi de oameni.

- "Rikki-Tikki-Tavi": Rikki-Tikki, o mangustă apără o familie din India împotriva unei perechi cobre. Această povestire a fost publicată, de asemenea într-o carte.
- "Toomai al elefanţilor": Lui Toomai, un băiat de 10 ani care ajută la îngrijirea elefanţilor de muncă, i se spune că nu va deveni niciodată îngrijitor pe de a-ntregul până când nu va vedea dansul elefanţilor. Această povestire a fost publicată, de asemenea, într-o carte.

- "Servitorii Majestăţii Sale" (iniţial intitulat "Servitorii Reginei"): În noaptea dinaintea unei parade militare un soldat britanic surprinde o conversaţie între animalele campusului militar.

## [modifică] Adaptări

Textul cărţii a fost adaptat pentru tineret de numeroase ori şi de asemenea au existat mai multe adaptări pentru benzi desenate. Există mai multe filme de desene animate produse de Walt Disney, adaptate foarte liber după poveştile cu Mowgli. (Adaptările după Cartea junglei tind să se concentreze asupra aventurilor lui Mowgli.) Au existat şi mai multe filme cu grade variabile de autenticitate. Filmul de animaţie din 1967 al lui Disney Cartea junglei (film 1967), inspirat liber din povestirile cu Mowgli, a fost foarte popular, în ciuda (sau poate datorită) libertăţii pe care şi-a luat-o în privinţa acţiunii şi a personajelor. "Toomai al elefanţilor" a apărut pe film ca Elephant Boy, ulterior inspirând un serial de televiziune, cu acelaşi nume.

Adus de la "http://ro.wikipedia.org../../../c/a/r/Cartea_Junglei_b327.html"

Categorie: Literatură pentru copii

##### Views

- Articol
- Discuţie
- Versiunea curentă

##### Caută

##### În alte limbi

- Deutsch
- English
- Suomi
- Français
- עברית
- Italiano
- 日本語
- Nederlands
- Svenska